Publication: Magyar Közlöny
Issue: MK-1999-23 (Year: 1999, Number: 23)
Era: 1990-2004
Section: 5. Az 1991. évi LX. törvény 37. §-ának (2) bekezdése
Paragraph Index: 352

8. A Közalapítvány vagyonának kezelése A Közalapítvány vagyonának felhasználásáról az Alapító Okiratban, a Szervezeti és Működési Szabályzatban, az annak mellékletét képező Elszámolási Szabályzatban, a jelen Alapító Okirat mellékletét képező Vagyon- és Pénzkezelési Szabályzatban, valamint a Vagyon- és Pénzkezelési Szabályzat mellékletét képező Befektetési Szabályzatban részletezett módon a Kuratórium gondoskodik. A Kuratórium a Közalapítvány vagyonának kezelésével kapcsolatos technikai feladatok ellátásába külső pénzügyi szervezetet, szakértőt vonhat be. A konvertibilis devizában, valutában történő befizetések a devizajogszabályokban foglaltaknak megfelelően devizaszámlán helyezhetők el, és használhatók fel.

Source: https://magyarkozlony.hu/hivatalos-lapok/de6a89eec0c0a5142eee72e64834aa97989c6205/dokumentumok/3f3ba84184f673b3d0b5149ccd5ec36fbf498081/letoltes